text: [{"text_idx": "#000000", "text": "I\u0301 dag gj\u00f8rdust sma\u0301dreingirnir hja\u0301 NSI\u0301 f\u00f8royameistarar! Hetta hendi vi\u00f0 2-1 sigri mo\u0301ti B68 vi\u00f0 L\u00f8kin."}, {"text_idx": "#000001", "text": "Undan dagsins umfari la\u0301 NSI\u0301 a\u0301 odda, men vi\u00f0 HB og B68 i\u0301 h\u00f8lunum. \u00d8ll try\u0301 kundu gerast meistarar, um u\u0301rslitini laga\u00f0u seg til teirra fyrimun."}, {"text_idx": "#000002", "text": "Ta\u00f0 var to\u0301 greitt undan dystinum vi\u00f0 L\u00f8kin, at HB hev\u00f0i vunni\u00f0 2-0 a\u0301 KI\u0301 og ti\u0301skil la\u0301 fremst undan dystinum hja\u0301 NSI\u0301."}, {"text_idx": "#000003", "text": "Heilt fitt av fo\u0301lki var m\u00f8tt til dystin, og var ta\u00f0 sera stuttligt at si\u0301ggja so no\u0301gv fo\u0301lk til ein sma\u0301dreingjadyst. HB-sma\u0301dreingirnir setta eisini si\u0301n da\u0301m a\u0301 vi\u00f0 at stu\u00f0la B68, fyri at HB skuldi enda ovast."}, {"text_idx": "#000004", "text": "Sja\u0301lvur dysturin byrja\u00f0i nokkso javnt. No\u0301gv sto\u0301\u00f0 a\u0301, og b\u00e6\u00f0i li\u00f0ini l\u00f8gdu no\u0301gv fyri. Mi\u00f0skei\u00f0is i\u0301 fyrra ha\u0301lvleiki leg\u00f0i Jannik NSI\u0301 a\u0301 odda. To\u0301 fekk Leivur ein snudd, og ti\u0301 ma\u0301tti sp\u00e6li\u00f0 hja\u0301 NSI\u0301 umskipast. Hetta gav B68 betri pla\u0301ss a\u0301 mi\u00f0v\u00f8llinum, og ny\u0301ttu teir ta\u00f0 til at flyta sp\u00e6li\u00f0 longur ni\u00f0an."}, {"text_idx": "#000005", "text": "Ti\u0301\u00f0liga i\u0301 seinna ha\u0301lvleiki javna\u00f0i Esmar fyri B68, og hev\u00f0i ta\u00f0 vi\u00f0 s\u00e6r, at HB gj\u00f8rdist meistarar, um st\u00f8\u00f0an helt s\u00e6r. Petur megna\u00f0i to\u0301 at leggja NSI\u0301 a\u0301 odda aftur, og megna\u00f0u teir at halda lei\u00f0sluna til ta\u00f0 seinasta."}, {"text_idx": "#000006", "text": "Dysturin var annars sera fer\u00f0mikil, og b\u00e6\u00f0i li\u00f0ini h\u00f8vdu m\u00f8uguleikar at fa\u0301a fleiri ma\u0301l."}, {"text_idx": "#000007", "text": "Eftir dystin handa\u00f0u Niclas Davidsen og Fri\u0301\u00f0in Ziskason gull-, silvur- og bronsuhei\u00f0ursmerki til a\u0301vikavist NSI\u0301, HB og B68, og si\u0301\u00f0an vo\u0301r\u00f0u myndir tiknar. I\u0301 kv\u00f8ld hava f\u00f8royameistararnir bovla og si\u0301\u00f0an havt eina hugnal\u00f8tu."}, {"text_idx": "#000009", "text": "Gudmundur Danielsen fysiskur venjari hja\u0301 NSI\u0301"}, {"text_idx": "#000010", "text": "Gudmundur hevur i\u0301 kv\u00f8ld skriva\u00f0 undir sa\u0301ttma\u0301la vi\u00f0 NSI\u0301. Gudmundur kemur at arbei\u00f0a i\u0301 felagnum, sum fysiskur venjari a\u0301 mannsi\u0301\u00f0uni. Har hann i\u0301 samra\u0301\u00f0 vi\u00f0 h\u00f8vu\u00f0svenjaran kemur at skipa allar fysisku venjingarnar. Vit eru sera fegin um at Gudmundur hevur valt at taka av starvinum, og ynskja honum v\u00e6lkomnum i\u0301 venjaratoymi hja\u0301 NSI\u0301, og ynskja..."}, {"text_idx": "#000013", "text": "Les Meira Eitt gult vikuskiftiContinue"}, {"text_idx": "#000015", "text": "NSI\u0301 keypti i\u0301 novembur i\u0301 2020 eina video skipan fra\u0301 Spiideo. Talan er um myndato\u0301l sum ver\u00f0a sett upp kring v\u00f8llin vi\u00f0 L\u00f8kin. Myndato\u0301lini kunnu so bru\u0301kast av \u00f8llum venjaranum i\u0301 felagnum, umframt at NSI\u0301 kann nu\u0301 taka allar dystir upp vi\u00f0 hesi skipanini. Skipanin kemur at ver\u00f0a eitt sera gott ambo\u00f0 hja\u0301 venjaranum i\u0301..."}, {"text_idx": "#000017", "text": "U18 i\u0301 ha\u0301lvfinaluni i\u0301 steypakappingini"}, {"text_idx": "#000018", "text": "Ta\u00f0 eru nakrir spennandi a\u0301rgangir a\u0301 veg i\u0301 NSI\u0301. Teirra millum eru teir, sum manna U18 li\u00f0ini. Ma\u0301nakv\u00f8ldi\u00f0 leikti U18a fjo\u0301r\u00f0ingsfinalu mo\u0301ti Giza Hoyvi\u0301k i\u0301 Havn. Teir lo\u0301tu ongan iva vera um, hv\u00f8rt av li\u00f0unum skuldi sp\u00e6la seg vi\u0301\u00f0ari i\u0301 kappingini. Okkara byrja\u00f0u heldur tamt ella vari\u00f0. Koyrdu bo\u0301ltin runt i\u0301 egnum rekkjum. Hinvegin vo\u0301ru..."}, {"text_idx": "#000020", "text": "Ey\u00f0v\u00f8r Jakobsen, landsli\u00f0svenjari hja\u0301 WU17 landsli\u00f0num, hevur u\u0301ttiki\u00f0 ho\u0301pin, sum skal til NM (Nor\u00f0urlanda kapping) i\u0301 Sv\u00f8rri\u0301ki. Helga Mikkelsen og So\u0301lja Vinjardsdo\u0301ttir Johansen eru i\u0301 millum teir u\u0301ttiknu leikarnar, sum skulu vi\u00f0 til Sv\u00f8rri\u0301kis. Ba\u0301\u00f0ar sp\u00e6la vi\u00f0 G16 li\u00f0num hja\u0301 okkum, men eisini royna t\u00e6r seg i\u0301 betri deildini hja\u0301 kvinnum. 16 a\u0301ra gamla So\u0301lja,..."}]